### 5.     Indstilling af kandidater til vurderingsankenævn

**Åbent**

Sagsnr.: 326-2017-36530       J.nr.: 25.00.01           Dokumentnr.:
326-2020-16477

**Sagstype**

Beslutning.

**Resume og sagens baggrund**

Kommunalbestyrelsen valgte på det konstituerende møde den 1.
december 2017 Sara Olsen som medlem og Sabine Olesen som personlig
suppleant til Vurderingsankenævn Vestsjælland for perioden 1. juli 2018 – 30.
juni 2022.

På grund af en indgået politisk aftale om en ny
ankenævnsstruktur, satte Skatteankestyrelsen imidlertid processen med
indstilling af kandidater til den kommende funktionsperiode i bero og
forlængede funktionsperioden frem til 31. december 2020.

Kommunalbestyrelsen skal nu indstille 2 medlemmer til
Vurderingsankenævn Vestsjælland. Bemærk, der ikke længere skal indstilles
suppleanter.

**Indstillinger**

Kommunaldirektøren indstiller, at 2 medlemmer indstilles til
Vurderingsankenævn Vestsjælland for perioden 1. januar 2021 – 30. juni 2022.

**Behandling**

Kommunalbestyrelsen.

**Sagsfremstilling**

Da der nu skal indstilles til ankenævn i en ny struktur,
bortfalder den tidligere indstilling af kandidater. Kommunalbestyrelsen har
naturligvis mulighed for at indstille de samme personer til ankenævnene i den
nye struktur.

Antallet og sammensætningen af vurderingsankenævn er ændret
i forhold til den nuværende struktur. Der vil fremover være i alt 15
vurderingsankenævn.

Vurderingsankenævnene afgør klager over told- og
skatteforvaltningens afgørelser efter:

·
Lov om vurdering af landets faste ejendomme.

·
Ejendomsavancebeskatningslovens § 8, stk. 1, nr. 3.

Indstilling af medlemmer til ankenævn sker jf.
skatteforvaltningslovens § 8, stk. 3 og 4.

**Økonomiske konsekvenser**

Ingen økonomiske konsekvenser.